midt i svevet | Arne Svingen | Side 2
Kategoriarkiv: midt i svevet
«Store følelser og stor spenning»
NRK har anmeldt «Midt i svevet» og innleder: «Arne Svingen har skrevet en spenningsroman der du bare må lese videre. Her er store følelser og stor spenning.» Videre står det: «Svingen holder på spenningen. Han utporsjonerer detaljene om hendelsesforløpet litt etter litt. Det har vært en revolver involvert. Pappa er død. Men hvilken rolle spilte Didrik i dette? Den samme teknikken bruker Arne Svingen flere ganger. Det er et dramaturgisk virkemiddel han behersker. Som leser blir jeg dratt med videre, vi må jo få vite hva som skjedde! (…) Er dette en spenningsroman? Ja. Men spenningen ligger ikke bare på det ytre planet. Svingen gir et psykologisk portrett av en gutt i en akutt krise. (…) Med «Midt i svevet» har Arne Svingen fått til en blanding av sorg og latter, undring og spenning som vi som leser så gjerne higer etter.»
Kommentarer er skrudd av for «Store følelser og stor spenning»
Skrevet av Master den 19 januar , 2018 i midt i svevet
Midt i svevet er også ute som lydbok
Arne Svingens splitter nye ungdomsroman finnes også som lydbok. Den er innlest av Joakim Gunby. Her kan du både høre utdrag av boka og kjøpe romanen som lydfil eller CD.
Kommentarer er skrudd av for Midt i svevet er også ute som lydbok
Skrevet av Master den 17 januar , 2018 i midt i svevet
Aftenposten har anmeldt «Midt i svevet» og gir den svært god kritikk. I følge anmelderen er historien «velkomponert og spennende om krevende sorg». Videre står det: «En maskert mann bryter seg inn i huset en natt. Didrik finner farens pistol i skapet og skyter den fremmede. Men fordi han nøler 10 sekunder for lenge, rekker mannen å skyte faren. Didrik blir på samme tid både helt og sørgende. Herfra følger vi Didrik (13) mens han har to ulike prosjekter: å overleve i kaoset av følelser som rammer ham og familien, og å forstå hva den maskerte mannen var ute etter. I begge historiene er det en vond realisme som slår luften ut av magen på alle som tenker på mord og våpen som god action-underholdning. (…) Den sterkeste kvaliteten i boken er den langsomt utporsjonerte avsløringen, noen ganger i små doser som krever en oppmerksom leser. (…) Svingens prosjekt er mer realistisk enn mange skjematiske barnedetektivbøker. Kriminalitet får en mer troverdig sosial kontekst og profil enn hos f.eks. Horst, som skriver renslige bøker med nostalgiske, tegneserieaktige forbrytere. Av og til blir norsk barnelitteratur beskyldt for å være homogen, basert på middelklassens familieliv. Men barnelitteraturen gir også gode bilder av andre familiemønster. Særlig har Bjørn Ingvaldsen og Arne Svingen gang på gang skildret det moderne Fattig-Norge; lojalt og med troverdig resultat.» Boka er akkurat utgitt og finnes nå i din nærmeste bokhandler eller nettbutikk.
Kommentarer er skrudd av for «Velkomponert og spennende»
Skrevet av Master den 14 januar , 2018 i midt i svevet
Midt i svevet er ute!
Ikke før er året i gang, så kommer Arne Svingen med en ny ungdomsroman. «Midt i svevet» er tittelen på den nye boka. Her er forlagsteksten om boka: «Didrik blir vekket av fortvilte rop fra stua. Han står opp. Nøler. Tenker på havskilpadder. Kjenner hvor kaldt gulvet er. Noen skriker smertefullt der nede.Didrik henter farens revolver, og beveger seg forsiktig ned trappa. «Midt i svevet» er en bok om å handle i det kritiske øyeblikket, og om å måtte leve med det etterpå. Det er en historie om å stå alene, men også om betydningen av venner, familie og verdens havskilpadder.» Omslaget er laget av Martin Kvamme som også har designet covrene på «Revolvergutten»-bøkene og «Med beina på nakken». Boka er i salg nå og kan kjøpes her